 (
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)

Te’

Πέμπτη, 29 Οκτωβρίου 2026

ΔΕΛΤΙΟ ΤΥΠΟΥ
Συνέχεια ενημέρωσης αναφορικά με τον εντοπισμό 54 αλλοδαπών στους Καλούς Λιμένες – Συνέχεια ενημέρωσης αναφορικά με τον εντοπισμό και τη διάσωση 31 αλλοδαπών στους Καλούς Λιμένες – Εντοπισμός και διάσωση 32 αλλοδαπών και σύλληψη του διακινητή τους στους Καλούς Λιμένες – Εντοπισμός 33 αλλοδαπών στην Ιεράπετρα– Διακομιδές ασθενών 

Συνέχεια ενημέρωσης:
Αναφορικά με τον εντοπισμό 44 αλλοδαπών στην ευρύτερη περιοχή «ΣΤΕΝΑ» Καλών Λιμένων τις απογευματινές ώρες χθες, συνελήφθη ένας 24χρονος αλλοδαπός (υπήκοος Νοτίου Σουδάν) για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής τους. Σύμφωνα με τους ανωτέρω, εκκίνησαν τις βραδινές ώρες την 26.10.2026 από το Τομπρούκ της Λιβύης, καταβάλλοντας χρηματικά ποσά μεταξύ των 2.000 και 4.000 δολαρίων Η.Π.Α. για τη μεταφορά τους στην Ελλάδα.
*****
Συνέχεια ενημέρωσης:
Αναφορικά με τον εντοπισμό και τη διάσωση 31 αλλοδαπών στη θαλάσσια περιοχή 48 ν.μ. νοτιοανατολικά των Καλών Λιμένων τις βραδινές ώρες χθες, συνελήφθη ένας 18χρονος αλλοδαπός (υπήκοος Νοτίου Σουδάν) για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής τους. Σύμφωνα με τους ανωτέρω, εκκίνησαν τα ξημερώματα την 27.10.2026 από το Καμπούτ της Λιβύης, καταβάλλοντας χρηματικά ποσά μεταξύ των 14.000 και 14.500 δηναρίων Λιβύης. για τη μεταφορά τους στην Ελλάδα.
*****

Τις βραδινές ώρες χθες, ενημερώθηκε η Λιμενική Αρχή των Καλών Λιμένων για την ύπαρξη λέμβου με αλλοδαπούς επιβαίνοντες σε δυσχερή θέση, στη θαλάσσια περιοχή 46 ν.μ. νοτιοανατολικά των Καλών Λιμένων. Οι 32 αλλοδαποί (28 άνδρες, 1 γυναίκα και 3 ανήλικοι) περισυλλέχθηκαν από φορτηγό (Φ/Γ) πλοίο σημαίας Τανζανίας και τις πρωινές ώρες σήμερα με τη συνδρομή Ναυαγοσωστικού (Ν/Γ) σκάφους Λ.Σ.-ΕΛ.ΑΚΤ. κατέπλευσαν στο λιμάνι των Καλών Λιμένων, καλά στην υγεία τους. Στη συνέχεια, οι αλλοδαποί οδηγήθηκαν με λεωφορείο στο λιμάνι του Ηρακλείου, συνοδεία στελεχών του Κλιμακίου Ειδικών Αποστολών (Κ.Ε.Α.) του Κεντρικού Λιμεναρχείου Ηρακλείου. Από το Κεντρικό Λιμεναρχείο Ηρακλείου που διενεργεί την προανάκριση, συνελήφθη ένας 17χρονος αλλοδαπός (υπήκοος Νοτίου Σουδάν) για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής τους. Σύμφωνα με τους ανωτέρω, εκκίνησαν τις βραδινές ώρες την 26.10.2026 από το Τομπρούκ της Λιβύης, καταβάλλοντας χρηματικά ποσά μεταξύ των 13.000 και 15.000 δηναρίων Λιβύης. για τη μεταφορά τους στην Ελλάδα.
*****

Τις πρώτες πρωινές ώρες σήμερα, ενημερώθηκε η Λιμενική Αρχή της Ιεράπετρας για την ύπαρξη αλλοδαπών σε παραλία στην περιοχή «ΜΥΡΤΟΥΣ» Ιεράπετρας. Στο σημείο μετέβησαν στελέχη Λ.Σ.-ΕΛ.ΑΚΤ., όπου εντόπισαν 33 αλλοδαπούς (32 άνδρες και 1 γυναίκα). Προανάκριση διενεργείται από το Λιμεναρχείο Ιεράπετρας.
*****

Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-52χρονου, από το λιμάνι του Αγαθονησίου στο λιμάνι της Σάμου, με Περιπολικό σκάφος Λ.Σ.-ΕΛ.ΑΚΤ.
-65χρονου, από το λιμάνι της Σκύρου στο λιμάνι της Κύμης, με το Ε/Π-Τ/Ρ «ΚΥΜΟΘΟΗ» Ν. Ραφήνας 73

